Document ID: 32009R0905

KOMMISSIONENS FORORDNING (EF) Nr. 905/2009
af 28. september 2009
om ændring af forordning (EF) nr. 537/2007 for så vidt angår navnet på indehaveren af godkendelsen af gæringsproduktet af Aspergillus oryzae (NRRL 458) (Amaferm)
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 13, stk. 3, og
ud fra følgende betragtninger:
(1)
Trouw Nutrition BV har indgivet en ansøgning i henhold til artikel 13, stk. 3, i forordning (EF) nr. 1831/2003 med forslag til ændring af navnet på indehaveren af godkendelsen, for så vidt angår Kommissionens forordning (EF) nr. 537/2007 af 15. maj 2007 om godkendelse af gæringsproduktet af Aspergillus oryzae (NRRL 458) (Amaferm) som fodertilsætningsstof (2) til malkekøer. Godkendelsen er knyttet til indehaveren af godkendelsen. Indehaveren er Trouw Nutrition BV.
(2)
Ansøgeren anfører, at godkendelsen til markedsføring af det pågældende tilsætningsstof er overført til Biozyme Incorporated, der nu ejer markedsføringsrettighederne for det pågældende tilsætningsstof. Ansøgeren har forelagt behørig dokumentation til støtte herfor.
(3)
Den foreslåede ændring af godkendelsesbetingelserne er af rent administrativ art og indebærer ikke en ny vurdering af det pågældende tilsætningsstof. Den Europæiske Fødevaresikkerhedsautoritet er blevet underrettet om ansøgningen.
(4)
For at gøre det muligt for Biozyme Incorporated at udnytte sine markedsføringsrettigheder er det nødvendigt at ændre godkendelsesbetingelserne.
(5)
Forordning (EF) nr. 537/2007 bør derfor ændres i overensstemmelse hermed.
(6)
Der bør fastsættes en overgangsperiode, inden for hvilken eksisterende lagerbeholdninger kan opbruges.
(7)
Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed -
UDSTEDT FØLGENDE FORORDNING:
Artikel 1
I bilaget til forordning (EF) nr. 537/2007 ændres »Trouw Nutrition BV« i anden kolonne til »Biozyme Incorporated«.
Artikel 2
Eksisterende lagre, som er i overensstemmelse med bestemmelser, der var gældende før denne forordnings ikrafttrædelse, kan fortsat markedsføres og anvendes indtil den 1. april 2010.
Artikel 3
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 28. september 2009.

Labels: 0
3
17
6